พระราชกฤษฎีกาจัดตั้งเทศบาลเมืองตะพานหินจังหวัดพิจิตรพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลตะพานหินอำเภอตะพานหิน จังหวัดพิจิตร เป็นเทศบาลเมืองตะพานหิน จังหวัดพิจิตรอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองตะพานหินจังหวัดพิจิตร พ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลตะพานหินอำเภอตะพานหิน จังหวัดพิจิตร เป็นเทศบาลเมืองมีชื่อว่า เทศบาลเมืองตะพานหินจังหวัดพิจิตรมาตรา ๔ให้กำหนดเขตเทศบาลเมืองตะพานหิน จังหวัดพิจิตร ไว้ดังนี้หลักเขตที่ ๑ ตั้งอยู่ที่จุดซึ่งห่างจากศูนย์กลางทางสายตะพานหิน- วังสำโรง (สายเก่า) ไปทางทิศหนือ ตามแนวเส้นตั้งฉาก ระยะ ๒๐๐ เมตรและห่างจากศูนย์กลางทางหลวงแผ่นดินหมายเลข ๑๑๑๘ ชุมแสง - บรรจบทางหลวงแผ่นดินหมายเลข๑๑๓ (ตะพานหิน) ไปทางทิศตะวันตก ตามแนวเส้นตั้งฉาก ระยะ ๒๐๐ เมตรด้านเหนือจากหลักเขตที่ ๑ เป็นเส้นขนาน ระยะ ๒๐๐ เมตร กับศูนย์กลางทางสายตะพานหิน- วังสำโรง (สายเก่า) ฟากเหนือ ไปทางทิศตะวันออกเฉียงเหนือ ผ่านทางหลวงแผ่นดินหมายเลข๑๑๑๘ ชุมแสง - บรรจบทางหลวงแผ่นดินหมายเลข ๑๑๓ (ตะพานหิน) และข้ามแม่น้ำน่านถึงหลักเขตที่ ๒ ซึ่งตั้งอยู่ริมแม่น้ำน่านฝั่งตะวันออกจากหลักเขตที่ ๒ เป็นเส้นตรงไปทางทิศตะวันออกเฉียงเหนือผ่านถนนริมน่าน และข้ามทางรถไฟสายเหนือ ถึงหลักเขตที่ ๓ ซึ่งตั้งอยู่ริมทางรถไฟสายเหนือฟากตะวันออก ตรง กม. ๓๒๐ + ๒๑๐จากหลักเขตที่ ๓ เป็นเส้นตรงไปทางทิศตะวันออกเฉียงใต้ถึงหลักเขตที่ ๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๓ วังชมภู -ต่อเขตเทศบาลเมืองพิจิตรควบคุม ไปทางทิศเหนือ ตรง กม. ๐ + ๙๘๐ ตามแนวเส้นตั้งฉากระยะ ๓๐๐ เมตรจากหลักเขตที่ ๔ เป็นเส้นขนาน ระยะ ๓๐๐ เมตร กับศูนย์กลางทางหลวงแผ่นดินหมายเลข๑๑๓ วังชมภู - ต่อเขตเทศบาลเมืองพิจิตรควบคุม ไปทางทิศตะวันออกเฉียงใต้ ถึงหลักเขตที่๕ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๓ วังชมภู -ต่อเขตเทศบาลเมืองพิจิตรควบคุม ไปทางทิศเหนือ ตรง กม. ๒ + ๐๔๐ ตามแนวเส้นตั้งฉาก ระยะ๓๐๐ เมตรด้านตะวันออกจากหลักเขตที่ ๕ เป็นเส้นตรงไปทางทิศตะวันตกเฉียงใต้ผ่านทางหลวงแผ่นดินหมายเลข ๑๑๓ วังชมภู - ต่อเขตเทศบาลเมืองพิจิตรควบคุม ตรง กม. ๒+ ๐๔๐ ถึงหลักเขตที่ ๖ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๓วังชมภู - ต่อเขตเทศบาลเมืองพิจิตรควบคุม ไปทางทิศใต้ ตรง กม. ๒ + ๐๔๐ ระยะ ๓๐๐เมตรจากหลักเขตที่ ๖ เป็นเส้นขนาน ระยะ ๓๐๐ เมตร กับศูนย์กลางทางหลวงแผ่นดินหมายเลข๑๑๓ วังชมภู - ต่อเขตเทศบาลเมืองพิจิตรควบคุม ไปทางทิศตะวันตกเฉียงเหนือ ถึงหลักเขตที่๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๓ วังชมภู - ต่อเขตเทศบาลเมืองพิจิตรควบคุมไปทางทิศใต้ ตรง กม. ๐ + ๘๑๐ ตามแนวเส้นตั้งฉาก ระยะ ๓๐๐ เมตรจากหลักเขตที่ ๗ เป็นเส้นตรงไปทางทิศตะวันตกเฉียงใต้ข้ามทางรถไฟสายเหนือ ถึงหลักเขตที่ ๘ ซึ่งตั้งอยู่ริมทางรถไฟสายเหนือฟากตะวันตกตรง กม. ๓๑๗ + ๘๐๐จากหลักเขตที่ ๘ เลียบริมทางรถไฟสายเหนือฟากตะวันตกไปทางทิศใต้ถึงหลักเขตที่ ๙ ซึ่งอยู่ริมทางรถไฟสายเหนือฟากตะวันตก ตรง กม. ๓๑๗ +๐๐๐ด้านใต้จากหลักเขตที่ ๙ เป็นเส้นตั้งฉากกับริมทางรถไฟสายเหนือฟากตะวันตก ตรง กม. ๓๑๗ + ๐๐๐ ไปทางทิศตะวันตก ผ่านทางสายตะพานหิน - บางมูลนากฝั่งตะวันออก และผ่านถนนริมน่าน ถึงหลักเขตที่ ๑๐ ซึ่งตั้งอยู่ในแม่น้ำน่าน ห่างจากฝั่งตะวันออกตามแนวเส้นตั้งฉาก ระยะ ๒๐ เมตรจากหลักเขตที่ ๑๐ เป็นเส้นขนาน ระยะ ๒๐ เมตร กับริมแม่น้ำน่านฝั่งตะวันออกไปทางทิศเหนือ ถึงหลักเขตที่ ๑๑ ซึ่งตั้งอยู่ห่างจากศูนย์กลางทางหลวงแผ่นดินหมายเลข๑๐๗๐ แยกทางหลวงแผ่นดินหมายเลข ๑๑๓ (ตะพานหิน) - บรรจบทางหลวงแผ่นดินหมายเลข ๑๑๗ไปทางทิศตะวันตกเฉียงใต้ ตามแนวเส้นตั้งฉาก ระยะ ๒๐๐ เมตรจากหลักเขตที่ ๑๑ เป็นเส้นขนาน ระยะ ๒๐๐ เมตร กับทางหลวงแผ่นดินหมายเลข๑๐๗๐ แยกทางหลวงแผ่นดินหมายเลข ๑๑๓ (ตะพานหิน) - บรรจบทางหลวงแผ่นดินหมายเลข ๑๑๗ และทางสายตะพานหิน - วังสำโรงไปทางทิศตะวันตกเฉียงเหนือ ข้ามแม่น้ำน่าน และผ่านทางหลวงแผ่นดินหมายเลข๑๑๑๘ ชุมแสง - บรรจบทางหลวงแผ่นดินหมายเลข ๑๑๓ (ตะพานหิน) ถึงหลักเขตที่ ๑๒ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๑๘ชุมแสง - บรรจบทางหลวงแผ่นดินหมายเลข ๑๑๓ (ตะพานหิน) ไปทางทิศตะวันตกตามแนวเส้นตั้งฉาก ระยะ ๒๐๐ เมตรด้านตะวันตกจากหลักเขตที่ ๑๒ เป็นเส้นขนาน ระยะ ๒๐๐ เมตรกับทางหลวงแผ่นดินหมายเลข ๑๑๑๘ ชุมแสง - บรรจบทางหลวงแผ่นดินหมายเลข ๑๑๓(ตะพานหิน) ไปทางทิศเหนือ ผ่านทางสายตะพานหิน - วังสำโรง และทางสายตะพานหิน -วังสำโรง (สายเก่า) บรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลเมืองตะพานหินให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลตะพานหิน ซึ่งพ้นจากตำแหน่งในวันที่พระราชกฤษฎีกานี้ใช้บังคับเพื่อดำเนินกิจการในหน้าที่ของคณะเทศมนตรีเทศบาลเมืองตะพานหินไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองตะพานหิน จังหวัดพิจิตร พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลตำบลตะพานหินในท้องที่ตำบลตะพานหิน ตำบลงิ้วราย ตำบลห้วยเหตุ และตำบลหนองพยอม มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองตะพานหิน จังหวัดพิจิตร จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๕๓/๒๔ กันยายน ๒๕๓๘